4. การประกอบธุรกิจของแต่ละสายผลิตภัณฑ์

1.  ประเภทของประกันภัย และธุรกิจที่ดำเนินการ

บริษัทฯ ประกอบธุรกิจประเภทต่างๆ ดังต่อไปนี้

1.  การประกันอัคคีภัย เป็นการให้ความคุ้มครองทรัพย์สินที่เอาประกันภัย เช่น สิ่งปลูกสร้าง

เครื่องจักร สต๊อกสินค้า ซึ่งอาจได้รับความเสียหายจากอัคคีภัย และภัยเพิ่มต่างๆ เช่น
ภัยจากลมพายุ ภัยระเบิด ภัยน้ำท่วม ภัยเนื่องจากน้ำ ภัยแผ่นดินไหว เป็นต้น

2.  การประกันภัยรถยนต์
    เป็นการให้ความคุ้มครองต่อความสูญเสียหรือเสียหายและความรับผิดอันเกิดจากการใช้รถยนต์
    ซึ่งแบ่งเป็นการประกันภัยภาคบังคับ ได้แก่
    กรมธรรม์คุ้มครองผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ. 2535
    และการประกันภัยภาคสมัครใจ ซึ่งคุ้มครองตัวรถยนต์ของผู้เอาประกันภัย
    รวมถึงทรัพย์สินและความบาดเจ็บหรือเสียชีวิตของบุคคลที่สาม

3.  การประกันภัยทางทะเลและขนส่ง
    เป็นการให้ความคุ้มครองต่อความสูญเสียหรือเสียหายต่อตัวเรือ
    สินค้าที่บรรทุกขณะที่ทำการขนส่ง ทางน้ำ ทางอากาศและทางบก ฯลฯ

4.  การประกันภัยเบ็ดเตล็ด เป็นการประกันภัยอื่น ๆ นอกเหนือจากการประกันอัคคีภัย
    การประกันภัยรถยนต์ การประกันภัยทางทะเลและขนส่ง เช่น การประกันภัยโจรกรรม
    การประกันภัยความรับผิดต่อบุคคลภายนอก การประกันภัยการก่อสร้าง
    การประกันภัยผู้เล่นกอล์ฟ เป็นต้น

5.  การประกันภัยต่อ คือ การรับประกันภัยต่อจากบริษัทประกันภัยอื่น
    หรือการเอาประกันภัยต่อไปยังบริษัทประกันภัยอื่น

6.  การลงทุน เป็นการลงทุนเพื่อให้เกิดผลงอกเงย ในขอบเขต เงื่อนไข
    กติกาของคณะกรรมการกำกับและส่งเสริมการประกอบธุรกิจประกันภัย เช่น
    การลงทุนในตราสารหนี้และตราสารทุน เป็นต้น

4.2 การตลาดและภาวะการแข่งขัน

  4.2.1 กลยุทธ์การตลาด

บริษัทฯ มีนโยบายที่จะเพิ่มยอดขายจากการรับประกันภัยที่มีความเสี่ยงต่ำ
โดยเฉพาะอย่างยิ่งจะเพิ่มสัดส่วนรถยนต์นั่งส่วนบุคคลที่มี Loss Ratio ไม่สูงนัก
จะปรับเบี้ยประกันภัยและเงื่อนไขความคุ้มครองให้สอดคล้องกับความเสี่ยง ซึ่งในปี 2555
ได้ขายผลิตภัณฑ์ใหม่ในโครงการ “กระบะอุ่นใจ” “พลัสช่วยประหยัด” “3 ช่วยเหลือ” และ
“รถเอนกประสงค์” ฯลฯ นอกจากนี้ยังได้ปรับปรุงบริการด้านสินไหมรถยนต์แก่ผู้เอาประกันภัย
โดยนำเอาเทคโนโลยีสมัยใหม่มาใช้ในการตรวจสอบอุบัติเหตุ
และการประเมินราคาค่าซ่อมรถที่ประสบอุบัติเหตุ

4.2.2 ลักษณะของลูกค้ารวมถึงกลุ่มลูกค้าเป้าหมาย

บริษัทฯ ให้บริการแก่ลูกค้าเป้าหมาย ดังนี้

(1) กลุ่มลูกค้าผู้เอาประกันภัยทั่วไป

ในส่วนนี้จะรวมลูกค้าเก่า และลูกค้ารายใหม่ที่ต้องการจะได้รับบริการที่มีมาตรฐานได้รับ
การชดใช้ค่าสินไหมทดแทนตามเงื่อนไขในสัญญาประกันภัย

(2) กลุ่มลูกค้าประเภทนิติบุคคล

กลุ่มลูกค้าประเภทนิติบุคคล ได้แก่ องค์กร บริษัท ห้างหุ้นส่วนต่าง ๆ หน่วยงานราชการ รัฐวิสาหกิจ
ตลอดจนสถาบันการเงิน ซึ่งนอกจากจะเป็นลูกค้า ผู้เอาประกันภัยรถยนต์แล้ว ยังเป็นลูกค้ากลุ่ม
เป้าหมายในการทำประกันอัคคีภัย ประกันภัยเบ็ดเตล็ด และการประกันภัยทางทะเล
ลูกค้ากลุ่มนี้มีความต้อง การบริการที่มีมาตรฐาน
ได้รับการชดใช้ค่าสินไหมทดแทนตามเงื่อนไขในสัญญาประกันภัย นอกจากนี้ชื่อเสียง
ความเป็นที่น่าเชื่อถือ ตลอดจนฐานะเงินกองทุนที่แข็งแกร่งของบริษัทฯ
ก็เป็นปัจจัยหลักที่ลูกค้ากลุ่มนี้พิจารณา

4.2.3 ช่องทางการจำหน่าย

  การจำหน่ายและช่องทางการจำหน่าย แบ่งแยกออกดังนี้

(1) การขายผ่านตัวแทนหรือนายหน้า

บริษัทฯ ดำเนินการขายผ่านตัวแทนหรือนายหน้า
โดยคัดเลือกจากบุคคลและนิติบุคคลที่มีคุณสมบัติเหมาะสมและมีความรับผิดชอบสูง
นอกจากนี้ยังมีโครงการที่จะสร้างตัวแทนใหม่ขึ้นมา
โดยทำการฝึกอบรมให้มีความรู้ความสามารถมีจรรยาบรรณในวิชาชีพ
และให้ความสนับสนุนตัวแทนหรือนายหน้าในการอำนวยความสะดวกในการขายกรมธรรม์และการให้คำแนะนำในด้านการบริการหลังการขาย
ยอดขายส่วนใหญ่ของบริษัทฯ ดำเนินการผ่านช่องทางนี้

(2) การขายตรง

บริษัทฯ ได้จัดตั้งทีมงานเจาะตลาดเฉพาะกลุ่มลูกค้าเป้าหมาย
ยอดขายที่ดำเนินการผ่านช่องทางนี้มีอัตราส่วนประมาณร้อยละ 2.0 ของเบี้ยประกันรวมทั้งหมด

(3) การรับประกันภัยต่อ

บริษัทฯ ได้ดำเนินการรับประกันภัยต่อจากบริษัทประกันภัยรายอื่น เพื่อเสริมรายได้จากการประกันภัย
โดยมีจำนวนประมาณร้อยละ 0.61 ของเบี้ยประกันภัยรวมทั้งหมด

4.2.4 สภาพการแข่งขัน คู่แข่ง แนวโน้มอุตสาหกรรม และการแข่งขันในอนาคต

  จากข้อมูลของสำนักงาน คปภ. ณ วันที่ 31 ธันวาคม 2555 บริษัทที่ประกอบธุรกิจประกัน

วินาศภัยในประเทศไทย มีทั้งสิ้น 64 บริษัท
เบี้ยประกันภัยรับตรงของตลาดประกันวินาศภัยในช่วงมกราคม 2555 ถึง ธันวาคม 2555
มีจำนวนทั้งสิ้น 179,459.01 ล้านบาท มีอัตราการเจริญเติบโตร้อยละ 29.33 บริษัทฯ

ได้รับเบี้ยประกันภัยรับตรงในช่วงเวลาเดียวกันจำนวน 1,380.98 ล้านบาท คิดเป็นร้อยละ 0.77
ของเบี้ยประกันภัยรับตรงของตลาดประกันวินาศภัย
หากพิจารณาเฉพาะการรับประกันภัยรถยนต์ภาคบังคับและภาคสมัครใจ บริษัทฯ
ได้รับเบี้ยประกันภัยรับตรงจำนวน 130.21 ล้านบาท และ 1,103.00 ล้านบาท ตามลำดับ
ซึ่งคิดเป็นร้อยละ 0.99 และร้อยละ 1.22 ของตลาดประกันวินาศภัยทั้งประเทศตามลำดับ

ธนาคารแห่งประเทศไทย ประเมินว่าเศรษฐกิจไทยในปี 2555 ขยายตัวได้ประมาณร้อยละ 5.7 –
5.9 ส่วนในปี 2556 เศรษฐกิจไทยจะขยายตัวประมาณร้อยละ 4.6 – 4.9
เพราะยังจะได้รับการสนับสนุนจากการใช้จ่ายในประเทศต่อเนื่องจากปี 2555
โดยที่ภาคการส่งออกคาดว่าจะฟื้นตัว จนมีบทบาทมากขึ้นตั้งแต่ช่วงครึ่งหลังของปี 2556

ธุรกิจประกันภัยโดยรวมมีอัตราการเจริญเติบโตในปี 2555 ร้อยละ 29.33 ส่วนในปี 2556
อัตราการเจริญเติบโตของธุรกิจประกันภัยจะต่ำลง
เนื่องจากอัตราการเจริญเติบโตทางเศรษฐกิจน่าจะอ่อนตัวลงดังกล่าวไปแล้ว

บริษัทฯ คาดว่าเบี้ยประกันภัยรับตรงในปี 2556
จะขยายตัวไม่ต่ำกว่าอัตราการเจริญเติบโตของธุรกิจประกันวินาศภัย
และคาดว่าจะมีส่วนแบ่งทางการตลาดของบริษัทฯ ในปี 2556 ไม่ต่ำกว่าปี 2555

4.3 แหล่งที่มาของเงินทุน การบริหารเงินทุน และสภาพคล่อง

บริษัทฯ มีนโยบายเกี่ยวกับแหล่งที่มาของเงินทุน และสภาพคล่อง
เพื่อสนับสนุนการประกอบธุรกิจประกันภัย ดังนี้

  4.3.1 แหล่งที่มาของเงินทุน

เงินกองทุนในระดับที่เหมาะสมย่อมจะเสริมสร้างความแข็งแกร่งทางการเงิน
ความสามารถในเรื่องบริการสินไหมทดแทน และการเจริญเติบโตอย่างยั่งยืนในระยะยาว
ในปีที่ผ่านมาบริษัทฯ ไม่กู้ยืมเงินจากแหล่งเงินทุนภายนอก
(ทั้งนี้มีรายละเอียดอยู่ในหัวข้อคำอธิบายและวิเคราะห์ฐานะการเงินและผลการดำเนินงาน)

  4.3.2 การบริหารเงินทุน

บริษัทฯ นำเอาเงินที่มีอยู่ไปลงทุนในตราสารทางการเงิน ทั้งนี้รวมถึงการให้กู้เงิน เพื่อให้ได้
รับผลตอบแทนในระดับที่เหมาะสมกับความเสี่ยงที่เกิดจากการลงทุน

ตราสารทางการเงินที่บริษัทฯ ลงทุนส่วนใหญ่จะเป็นพันธบัตรรัฐบาล เงินฝากในธนาคารพาณิชย์ หุ้นกู้
ทั้งนี้รวมถึงหลักทรัพย์อื่น ๆ ซึ่งส่วนใหญ่เป็นกองทุนประเภทต่าง ๆ
โดยเลือกที่จะลงทุนในหลักทรัพย์ที่มีพื้นฐานดีเป็นสำคัญ

ในส่วนของการให้กู้ยืมนั้น ปัจจุบันบริษัทฯ
มีนโยบายที่จะให้สินเชื่อแก่ผู้ขอกู้ในกรณีที่มีความเหมาะสมอย่างชัดเจนเท่านั้น

  4.3.3 ความสามารถในการดำรงกองทุนและสภาพคล่อง

  มีคำอธิบายอยู่ในหัวข้อคำอธิบายและวิเคราะห์ฐานะการเงินและผลการดำเนินงาน